**JEGYZŐKÖNYV**

**Készült:** KistarcsaVáros Roma Nemzetiségi Önkormányzat 2021. december 6-án (hétfő) 15.00 órakor kezdődött üléséről. (Közmeghallgatás)

**Az ülés helye:** Csihgaház

2143 Kistarcsa, Deák Ferenc utca 1.

**Jelen vannak:** Horváth Béla Mihályné, elnök

Németh János elnökhelyettes

**Polgármesteri Hivatal részéről:** Csépánné Kövesi Tünde, igazgatási ügyintéző

*A jegyzőkönyvet Csépánné Kövesi Tünde készítette.*

**Javasolt napirendi pont:**

1. **Közmeghallgatás**

Előadó: Horváth Béla Mihályné, elnök

**Horváth Béla Mihályné** üdvözli a megjelenteket. Megállapítja, hogy az ülés határozatképes, jelen van 2 fő. Jegyzőkönyv hitelesítőnek Németh Jánost javasolja, s a következő határozati javaslatot teszi fel szavazásra: a Kistarcsa Város Roma Nemzetiségi Önkormányzat úgy dönt, hogy a 2021. december 6-i ülés (közmeghallgatás) jegyzőkönyv hitelesítőjének Németh Jánost választja.

**Szavazáskor 2 fő volt jelen.**

*A Kistarcsa Város Roma Nemzetiségi Önkormányzat* ***2 igen*** *szavazattal,* ***egyhangúlag*** *az alábbi határozatot hozta:*

**32/2021. (XII.06.) sz. határozat**

**Kistarcsa Roma Nemzetiségi Önkormányzat úgy dönt, hogy a 2021. december 6-i ülés (közmeghallgatás) jegyzőkönyv hitelesítőjének Németh Jánost választja.**

**Határidő:** azonnal

**Felelős:** Horváth Béla Mihályné, elnök

**Horváth Béla Mihályné** ismerteti az ülés napirendi pontját és annak elfogadását szavazásra teszi fel: a Kistarcsa Roma Nemzetiségi Önkormányzat Képviselő-testülete úgy dönt, hogy az alábbiak szerint fogadja el tárgyalásra a napirendet:

1. Közmeghallgatás

**Szavazáskor 2 fő volt jelen.**

*A Kistarcsa Város Roma Nemzetiségi Önkormányzat* ***2 igen*** *szavazattal,* ***egyhangúlag*** *az alábbi határozatot hozta:*

**33/2021. (XII. 6.) sz. határozat**

**Kistarcsa Roma Nemzetiségi Önkormányzat Képviselő-testülete úgy dönt, hogy az alábbiak szerint fogadja el tárgyalásra a napirendet:**

1. **Közmeghallgatás**

Előadó: Horváth Béla Mihályné, elnök

**Határidő:** azonnal

**Felelős:** Horváth Béla Mihályné, elnök

1. **Közmeghallgatás**

**Horváth Béla Mihályné** A Kistarcsa Város Roma Nemzetiségi Önkormányzat (a továbbiakban: KVRNÖ) 2021. évben végzett tevékenységét ismerteti:

A COVID-19 világjárvány rányomta bélyegét a 2021. évre is, ennek köszönhetően nagyon kevés program megrendezésére volt lehetőségünk, de az önkormányzati munkája nem állt le. Kistarcsa Város Roma Önkormányzata igyekezett eleget tenni feladataiknak, folyamatos telefonos egyeztetés történt az elnök és a képviselők között.

2021. januárjában Bangó Józsefnét lemondatta a képviselő-testület nevében az elnök, méltatlansági okok miatt az elnökhelyettesi és képviselői posztjáról. A soron következő jelölt lépett a helyére a Pharlipe független Cigány Szervezet jelöltje Németh János, aki betöltötte az elnök-helyettesi poziciót.

A járványügyi intézkedések betartása mellett, a járványhelyzet enyhítésekor 2021. április 4-én Húsvét vasárnap magrendezésre került a Roma Hagyományőrző Húsvéti locsolónap. Közös locsolkodás keretében a roma hagyományoknak megfelelően telt az ünnep. Roma locsolóverseket mondtak a kisfiúk a kislányoknak, sokan roma hagyományos népviseletben ünnepeltek. A roma gyermekek szüleikkel együtt közösen ünnepelték a Húsvétot.

Amint országosan feloldották a zárlatot rendeztünk a roma gyerekeknek egy igazi családi gyermeknapot.

2021. május 26. napján 10.00-22.00 óráig Kistarcsa Bartók Béla utcában a roma gyermekek és hozzátartozóik részére gyermeknapi rendezvényt tartottunk. A gyerekek részére igazi kihívást jelentő ügyességi és gyorsasági versenyeket rendeztünk. Volt csapatvetélkedő, kötélhúzás, zsákba futás, lángos evő verseny, énekverseny, és még sok ötletes feladat, amelyeket a gyermekek nagy szeretettel fogadtak. A szervezők sok-sok finomsággal készültek, sütemények, üdítők, szendvicsek mellett bográcsban készült gulyás leves és lángos várta a látogatókat.

Miután a gyermekek elfáradtak, zenés mulatsággal folytatódott a gyermeknapi rendezvény.

A szülők és elsősorban a gyermekek fantasztikusan érezték magukat, melyet szüleik és nagyszüleik is nagyon nagy szeretettel fogadtak az egész család számára igazi kikapcsolódást jelentett.

A 2021. évi költségvetésből idén is finanszírozni kívánta a képvielő-testület a kistarcsai roma gyermekek nyári kirándulásának költségeit. Az Önkormányzat 2021. évi költségvetésének tervezésekor tervezett rendezvények között szerepelt roma gyermeknap és kirándulás – a közösség megerősítése érdekében, elsődlegesen a roma gyermekek igényeire fókuszálva ezért

2021. augusztus 21. napján kistarcsai roma gyermekek egy napos klimatizált autóbuszos kiránduláson vettek részt, melyre néhány szülő is csatlakozhatott. Az úticél Siófok, Balaton part. A gyerekek önfeledten pancsoltak a meleg Balatonban, vizibicikliztek, labdáztak a parton.

2021. szeptember 18-án Kistarcsa Város Napján Csigaház előtti téren megrendezésre kerül a már hagyománnyá vált Görhönyfesztivál, melyre a Kistarcsa Város Roma Nemzetiségi Önkormányzat csapata is – első alkalommal –benevezett.

A Görhönyfesztivált a Kistarcsai Kulturális Egyesület és a VMSK közösen szervezte és bonyolította le. A csapat nagy igyekezetére a Vendéglátás és tálalás kategóriában II. helyezést ért el. Kistarcsa Város Roma Nemzetiségi Önkormányzata saját költségvetéséből állta a költségeket, amely magába foglalta a nevezési díjat, alapanyagokat, kellékeket és az eszközöket, melyeket meg kellett vásárolni.

Az első alkalommal ilyen kiválóan szereplő csapat megfogadta, hogy az elkövetkezendő időkben is beneveznek a Kistarcsán már hagyománynak örvendő Görhönyfesztiválra.

A holokauszt áldozataira megemlékezés alkalmával a roma áldozatokat multimédiás kivetítőn mutattuk be a lakosságnak, a koszorúzást a lakosság finanszírozta.

Kistarcsán a Bartók Béla utcában novemberben lakossági drogprevenciós napot tartottunk, melyre meghívtuk az Európai Romák Civil Szervezetének elnökét, aki a felvilágosítást tartotta.

2021. december 5-én a kistarcsai roma gyermekekhez megérkezett a Mikulás. A kisgyermekek nagy örömére, ajándékokat kaptak, melyet a Kistarcsa Város Roma Önkormányzata saját költségvetéséből finanszírozott.

A Kistarcsa Város Roma Nemzetiségi Önkormányzat köszönetét fejezi ki a rendezvényeken résztvevő és az előkészületekben közreműködő lakosoknak, ismerősöknek, barátoknak és rokonoknak, mellyel hozzájárultak a roma közösség számára eltöltött egy-egy felhőtlen napért és köszönet Kistarcsa Város Önkormányzatának segítőkész munkájáért, mellyel a testületet feladatainak ellátását segítették.

Miután a lakosság részéről kérdés-hozzászólás nem hangzott el, Horváth Béla Mihályné elnök az ülést bezárja.

K.m.f

………………………………………….. ……………………………………………

Horváth Béla Mihályné Németh János

elnök jegyzőkönyv hitelesítő